„Bonanza" preusmjerava ovdje. Za ostala značenja, v. Bonanza (razvrstavanje).

***Bonanza*** je američka vestern televizijska serija koja se od 1959. do 1973. godine emitirala na programu mreže NBC, poznata kao jedna od najpopularnijih i druga najdugovječnija serija tog žanra, odnosno kao prva dramska serija koja je u potpunosti snimana i emitirana u boji.

Radnja serije se događa oko 1860-ih u Nevadi, odnosno okolici grada Virginia City i obali jezera Tahoe gdje se nalazila "Ponderosa", veliki ranč u vlasništvu porodice Cartwright. Protagonisti su bili njeni članovi na čelu sa patrijarhom i trostrukim udovcem Benom Cartwrightom (koga je glumio Lorne Greene i njegova tri sina, od kojih je svakoga dobio sa drugom ženom - najstariji, "civilizirani" arhitekt Adam (koga je tumačio Pernell Roberts), krupni Eric "Hoss" (koga je tumačio Dan Blocker) i najmlađi i temperamentni Joseph "Little Joe" (koga je tumačio Michael Landon). Osim njih je stalni član domaćinstva bio i kineski sluga Hop Song (koga je tumačio Victor Sen Young). Radnja je pratila svakodnevni život Cartwrightovih, pri čemu su povremeno dolazili u kontakt i surađivali sa vlastima susjednog Virginia Cityja, odnosno njegovim šerifom Royem Coffeejem (koga je tumačio Ray Teal) i zamjenikom Clemom Fosterom (koga je tumačio Bing Russell).

S obzirom na svoju dugovječnost, odnosno izuzetno veliki broj epizoda, kreatori serije su sebi mogli dozvoliti raznovrsnost u njihovom stilu i tonu - od mrtvački ozbiljne drame do komedije, ali su koristili priliku da na alegorijski način komentiraju neke od tada aktualnih društvenih pitanja u SAD kao što su rasizam i rat u Vijetnamu.

*Bonanza*, koja će kasnije postati poznata po jednoj od najprepoznatljivijih uvodnih špica u historiji televizije, u prvoj sezoni (1959/1960) nije imala dobru gledanost, i prijetilo joj je otkazivanje snimanja. Glavni razlog zbog koga je ostala na programu bila je u tome što je bila jedna od rijetkih TV-serija u boji, odnosno što je vodstvo NBC-jeve matične kompanije RCA smatrala kako atraktivne lokacije jezera Tahoe može koristiti za promociju tada još relativno novih i luksuznih televizora u boji. Nakon što je dobila novog sponzora (Chevrolet) i elitni termin nedjeljom u 21 sat, brzo je počela sticati novu publiku, te je već u sezoni 1961/62. došla na drugo mjesto. Tri sezone (1964/65, 1965/66 i 1967/68) je bila na prvom mjestu po Nielsenovom rejtingu, odnosno punih deset godina - od 1961. do 1971. je bila među deset najgledanijih serija, postavivši rekord koji dugo neće biti premašen na američkoj televiziji. Zbog toga se često navodi kao najpopularnija od svih TV-serija 1960-ih. Popularnost serije je dovela do toga da se u Nevadi kraj jezera Tahoe godine 1967. otvori tematski park pod imenom "Ponderosa Ranch", koji je je postojao sve do 2004. godine, nadživjevši mnoge od originalnih članova postave.

Seriji je snažan udarac zadala iznenadna smrt Dana Blockera u proljeće 1972. godine, prisilivši producente da na početku sezone 1972/73 "likvidiraju" "Hossa", a što je bio prvi takav slučaj sa nekim muškim likom u historiji televizije. Iako je kao zamjena doveden Tim Matheson čiji je lik uvjetno puštenog maloljetnog osuđenika trebao privući mlađu publiku, ispostavilo se da publika ne želi prihvatiti *Bonanzu* bez "Hossa". Zbog toga je snimanje serije konačno obustavljeno u novembru 1972. Posljednja epizoda je emitirana u januaru sljedeće godine.

1990-ih je serija dobila nastavak u obliku TV-filmova koji su prikazivali život druge generacije Cartwrightovih, a dio glumaca tumačili potomci originalne postave. To su bili *Bonanza: The Next Generation* (1993), *Bonanza: The Return* (1993) i *Bonanza: Under the Attack* (1995). Godine 2001. je u Australiji započelo snimanje pred-nastavka pod naslovom *Ponderosa*, ali je ono obustavljeno nakon samo jedne sezone.

Literatura
----------

* *Bonanza: A Viewers Guide to the TV Legend* by David Greenland. 167 pages. Publisher: Crosslines Inc (June 1997). ISBN 978-0-9640338-2-5.
* *A Reference Guide to Television's Bonanza: Episodes, Personnel, and Broadcast History* by Bruce R. Leiby and Linda F. Leiby. 384 pages. Publisher: McFarland (March 1, 2005). ISBN 978-0-7864-2268-5.
* *Bonanza: The Definitive Ponderosa Companion* by Melany Shapiro. 176 pages. Publisher: Cyclone Books; illustrated edition (September 1997). ISBN 978-1-890723-18-7.

Vanjske veze
------------

***Bonanza (TV serija)*** na Wikimedijinoj ostavi

* *Bonanza* na IMDb-u (`en`)
* Bonanza on TVGuide.com
* Bonanza at the Internet Archive
* *Bonanza* on TVLand.com Arhivirano 2016-05-23 na Wayback Machine-u
* *Bonanza* at the Encyclopedia of Television Arhivirano 2005-09-07 na Wayback Machine-u
* *Bonanza* at Fiftiesweb.com Arhivirano 2012-04-14 na Wayback Machine-u
* *Bonanza* at EpisodeWorld.com Arhivirano 2016-01-31 na Wayback Machine-u
* Bonanza: Scenery of The Ponderosa
* *Bonanza Episode Guide'* Arhivirano 2012-01-30 na Wayback Machine-u at TV Gems
* Paul Mavis (September 15, 2009). „Bonanza: The Official First Season, Volume 1".

| * p
* r
* u
Najgledanije TV emisije u SAD po rejtingu Nielsen Media Research |
| --- |
| 1950-e | 
* 50–51: *Texaco Star Theater*
* 51–52: *Arthur Godfrey's Talent Scouts*
* 52–53, 53–54, 54–55: *I Love Lucy*
* 55–56: *The $64,000 Question*
* 56–57: *I Love Lucy*
* 57–58, 58–59, 59–60: *Gunsmoke*

 |
| 1960-e | 
* 60–61: *Gunsmoke*
* 61–62: *Wagon Train*
* 62–63, 63–64: *The Beverly Hillbillies* (S1, S2)
* 64–65, 65–66, 66–67: *Bonanza*
* 67–68: *The Andy Griffith Show* (S8)
* 68–69, 69–70: *Rowan & Martin's Laugh-In*

 |
| 1970-e | 
* 70–71: *Marcus Welby, M.D.*
* 71–72, 72–73, 73–74, 74–75, 75–76: *All in the Family* (S2, S3, S4, S5, S6)
* 76–77: *Happy Days* (S4)
* 77–78, 78–79: *Laverne & Shirley* (S3, S4)
* 79–80: *60 Minutes*

 |
| 1980-e | 
* 80–81, 81–82: *Dallas* (S4, S5)
* 82–83: *60 Minutes*
* 83–84: *Dallas* (S7)
* 84–85: *Dynasty*
* 85–86, 86–87, 87–88, 88–89: *The Cosby Show* (S2, S3, S4, S5)
* 89–90: *Roseanne* (S2)/*The Cosby Show* (S6)

 |
| 1990-e | 
* 90–91: *Cheers* (S9)
* 91–92, 92–93, 93–94: *60 Minutes*
* 94–95: *Seinfeld*  (S6)
* 95–96, 96–97: *ER* (S2, S3)
* 97–98: *Seinfeld* (S9)
* 98–99: *ER* (S5)
* 99–2000: *Who Wants to Be a Millionaire*

 |
| 2000-e | 
* 00–01: *Survivor* (S2-AO)
* 01–02: *Friends* (S8)
* 02–03: *CSI: Crime Scene Investigation* (S3)
* 03–04, 04–05, 05–06, 06–07, 07–08, 08–09, 09–10: *American Idol* (S3, S4, S5, S6, S7, S8, S9)

 |
| 2010-e | 
* 10–11: *American Idol* (S10)
* 11-12: *NBC Sunday Night Football*
* 12-13: *NCIS* (S10)
* 13-14: *NBC Sunday Night Football*

 |


|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 175028070
* LCCN: n86005947
* GND: 4684144-1
* BNE: XX5372575

 |